5ί9Π3ΐυΓβ ΝοΙ 
νβΓίίίθά^ \ 




Οϊ9·υπν βθπβεΙ 6γ 
νΑΚνΑΚΑ ΖΑΟΗ/' 
ϋβΐβ: 2017.03.1 
ΕΕΤ 

Κβ35θπ: δίβΠθα ΡϋΡ 
(βΓϊΐββύύθύ) | 

Ιοθ3(ΐοη: Αϋτβ|5, ΕΙΙίπϊΚο 
Τγρο9Γ3ίϊο 


8547 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 984 


ΑΠΟΦΑΣΕΙΣ 

Αριθμ. 1294 _ 

Μετονομασία του Εργαστηρίου του Τμήματος 
Στατιστικής της Σχολής Επιστημών και Τεχνο¬ 
λογίας της Πληροφορίας με τίτλο: «Εργαστήριο 
Εφαρμογών Πιθανοτήτων και Στατιστικής σε Πο¬ 
λύπλοκα Συστήματα: Οικονομίας, Ασφάλισης και 
Τεχνολογίας» σε «Εργαστήριο Στατιστικής Με¬ 
θοδολογίας», (Τίτλος στα αγγλικά: Ι_3βθΓ3ίθΓγ οί 
5ΐ3ΐΪ5ΐίθ3ΐ ΜθΙήοάοΙθ9γ), και την αντικατάστα¬ 
ση του Εσωτερικό Κανονισμού Λειτουργίας του. 

Ο ΠΡΥΤΑΝΗΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Λαμβάνοντας υπόψη: 

1. Τις διατάξεις: 

α) Του άρθρου 5, παρ. 2γ του ν. 4009/2011, (Α' 195) 
«Δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων» και του άρθρου 96 του ν. 4310/2014, 
(Α' 258) «Έρευνα,Τεχνολογική Ανάπτυξη και Καινοτομία 
και άλλες διατάξεις» όπως έχει αντικατασταθεί από το 
άρθρο 60 του ν. 4386/2016, (Α' 83) «Ρυθμίσεις για την 
έρευνα και άλλες διατάξεις». 

β) Του άρθρου 80, παρ. 5α και 22α του ν. 4009/2011 
(Α' 195). 

γ)Του άρθρου 4, παρ. 1, περ. (γ) και (δ) του ν. 2083/1992, 
(Α' 159) «Εκσυγχρονισμός της Ανώτατης Εκπαίδευσης» 
και του άρθρου 28 παρ. 22 του ιδίου νόμου όπως έχει 
τροποποιηθεί και ισχύει από την παρ. 5 του άρθρου 12 
του ν. 3685/2008, (Α' 148) «Θεσμικό Πλαίσιο για τις με¬ 
ταπτυχιακές σπουδές». 

δ) Του άρθρου 7 παρ. 5 του ν. 1268/1982, (Α' 87) «Για 
τη δομή και λειτουργία των Ανωτάτων Εκπαιδευτικών 
Ιδρυμάτων» όπως τροποποιήθηκε με το άρθρο 48 
παρ. 2 του ν. 1404/1983, (Α' 173) «Δομή και Λειτουρ¬ 
γία των Τεχνολογικών Εκπαιδευτικών Ιδρυμάτων» και 
αντί καταστάθηκε με το άρθρο 13, παρ. 22, περ. (γ) του 
ν. 3149/2003, (Α' 141) «Εθνική Βιβλιοθήκη της Ελλάδας, 
Δημόσιες Βιβλιοθήκες και άλλες διατάξεις». 

ε) Του άρθρο 90 «Έλεγχος των δαπανών που προ- 
καλούν οι κανονιστικές διοικητικές πράξεις» του 
π.δ. 63/2005 «Κωδικοποίηση Νομοθεσίας για την Κυ¬ 
βέρνηση και τα Κυβερνητικά Όργανα». 


2. Το 3772/6.6.2014 έγγραφο του Πρύτανη, με το οποίο 
διαβιβάσθηκε στο Υπουργείο Παιδείας το Σχέδιο Ορ¬ 
γανισμού του Ο.Π.Α. το οποίο εγκρίθηκε με απόφαση 
Συγκλήτου (8η συνεδρίαση 8.5.2014) και του οποίου 
το προεδρικό διάταγμα σύμφωνα με τα στοιχεία που 
τηρούνται στην υπηρεσία μας δεν έχει ακόμη εκδοθεί. 

3. Τις 1755/21.3.2016 και 2512/19.4.2016 επιστολές του 
Εμμ. Γιακουμάκη, Πρύτανη Ο.Π.Α. με θέμα «Αναβάθμιση 
Εργαστηριακών Υποδομών» και «Θεσμοθέτηση και Ανα¬ 
βάθμιση Εργαστηριακών Υποδομών» αντίστοιχα προς 
τον Κοσμήτορα και τους Προέδρους των Τμημάτων της 
Σχολής Επιστημών και Τεχνολογίας της Πληροφορίας. 

4. Τη γνώμη της Συνέλευσης του Τμήματος Στατιστικής 
τηςΣχολής Επιστημών και Τεχνολογίας της Πληροφορίας 
(1 η Συνεδρία/21.9.2016). 

5. Τη γνώμη της Κοσμητείας της Σχολής Επιστημών 
και Τεχνολογίας της Πληροφορίας του Ο.Π.Α. (1 η Συνε¬ 
δρία/27.10.2016). 

6. Την απόφαση της Συγκλήτου του Οικονομικού Πα¬ 
νεπιστημίου Αθηνών (7η Συνεδρία/23.2.2017) για τη με¬ 
τονομασία του Εργαστηρίου του Τμήματος Στατιστικής 
της Σχολής Επιστημών και Τεχνολογίας της Πληροφο¬ 
ρίας με τίτλο: «Εργαστήριο Εφαρμογών Πιθανοτήτων 
και Στατιστικής σε Πολύπλοκα Συστήματα: Οικονομίας, 
Ασφάλισης και Τεχνολογίας» σε «Εργαστήριο Στατιστι¬ 
κής Μεθοδολογίας», (Τίτλος στα αγγλικά: ΙβόοΐΏΐΟΓγ οί 
5ΐ3ΐί5ΐίθ3ΐ ΜθΐΓιοάοΙοςγ), τον καθορισμό του εσωτερι¬ 
κού κανονισμού λειτουργίας του, και την κατάργηση της 
78030/Β1/22.12.2003, (Β' 2000/31.12.2003), απόφασης 
κατά το μέρος που αφορά στον Εσωτερικό Κανονισμό 
Λειτουργίας του ανωτέρω εργαστηρίου. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Ιδρύματος, ούτε σε βάρος του κρα¬ 
τικού προϋπολογισμού, αποφασίζει: 

τη μετονομασία του εργαστηρίου του Τμήματος Στα¬ 
τιστικής της Σχολής Επιστημών και Τεχνολογίας της 
Πληροφορίας με τίτλο: «Εργαστήριο Εφαρμογών Πι¬ 
θανοτήτων και Στατιστικής σε Πολύπλοκα Συστήματα: 
Οικονομίας, Ασφάλισης και Τεχνολογίας» σε «Εργαστή¬ 
ριο Στατιστικής Μεθοδολογίας», (Τίτλος στα αγγλικά: 
ί30θΓ3ΐθΓγ οί 5ΐ3ΐί5ΐίθ3ΐ ΜθΐήοάοΙοςγ) και την αντι¬ 
κατάσταση του Εσωτερικού Κανονισμού Λειτουργίας 
του, στο μέρος που αφορά το ανωτέρω εργαστήριο, ως 
ακολούθως: 

Άρθρο 1 

Ίδρυση - Τίτλος Εργαστηρίου - Αντικείμενο 

Μετονομάζεται το ήδη θεσμοθετημένο (Υπουργική 
απόφαση 78030/Β1/22.12.2003, (Β' 2000/31.12.2003), 
στοΤμήμα Στατιστικής της Σχολής Επιστημών και Τεχνο¬ 
λογίας της Πληροφορίας του Οικονομικού Πανεπιστή¬ 
μιου Αθηνών, «Εργαστήριο Εφαρμογών Πιθανοτήτων 
και Στατιστικής σε Πολύπλοκα Συστήματα: Οικονομίας, 
Ασφάλισης και Τεχνολογίας» σε «Εργαστήριο Στατιστι¬ 
κής Μεθοδολογίας», (Τίτλος στα αγγλικά: ΙθάοΓθΐοΓγ οί 
5ΐ3ΐί5ΐίς3ΐ ΜθΐΡιοάοΙθ 9 γ),το οποίο εξυπηρετεί ερευνητι¬ 
κές και εκπαιδευτικές ανάγκες στο γνωστικό αντικείμενο 
«Στατιστική» και ειδικότερα στην ανάπτυξη και χρήση 
μεθόδων στατιστικής ανάλυσης για την επίλυση προ¬ 
βλημάτων σε ένα ευρύ φάσμα γνωστικών αντικειμένων. 

Άρθρο 2 

Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό 
επίπεδο των ερευνητικών και διδακτικών αναγκών του 
Τμήματος Στατιστικής καθώς και άλλων Τμημάτων και 
Σχολών του Οικονομικού Πανεπιστημίου Αθηνών, σε 
θέματα που εμπίπτουν στα αντικείμενα δραστηριότη¬ 
τας του εργαστηρίου όπως αυτά προσδιορίζονται στο 
άρθρο 1 της παρούσας απόφασης. 

2. Την ανάπτυξη προγραμμάτων διδασκαλίας και τη 
διεξαγωγή βασικής και εφαρμοσμένης έρευνας. 

3. Την υποστήριξη της έρευνας και εκπαίδευσης με¬ 
ταδιδακτορικών στα αντικείμενα δραστηριότητας του 
εργαστηρίου. 

4. Τη συνεργασία με κέντρα ερευνών και ακαδημαϊκά 
ιδρύματα της ημεδαπής και της αλλοδαπής, με ίδιους 
και συναφείς στόχους εφόσον οι επιστημονικοί στόχοι 
συμπίπτουν, συμβαδίζουν και αλληλοσυμπληρώνονται 
με εκείνους του εργαστηρίου. 

5. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων και την πρόσκληση σε αυ¬ 
τές Ελλήνων και ξένων αναγνωρισμένων επιστημόνων, 
καθώς και την πραγματοποίηση δημοσιεύσεων και εκ¬ 
δόσεων. 

6. Την πρόσκληση και φιλοξενία διακεκριμένων επι¬ 
στημόνων με αναγνωρισμένη εμπειρία και συμβολή 
στον οικείο επιστημονικό χώρο για ερευνητική συνερ¬ 
γασία και διεξαγωγή διαλέξεων και σεμιναρίων. 

7. Την υλοποίηση ερευνητικών και αναπτυξιακών προ¬ 
γραμμάτων σε όλα τα συναφή πεδία της επιστη μονικής 
του περιοχής, αυτοτελώς ή σε συνεργασία με άλλα ερ¬ 
γαστήρια, μέλη ΔΕΠ, ή Τμήματα του ΟΠΑ, ή άλλα εκπαι¬ 
δευτικά, επιστημονικά, ή ερευνητικά ιδρύματα καθώς 
και δημόσιους ή ιδιωτικούς φορείς και οργανισμούς της 
ημεδαπής και αλλοδαπής. 

8. Τη σύνδεση του εργαστηρίου με παραγωγικούς 
τομείς και φορείς της κοινωνίας και της οικονομίας με 
σκοπό την προαγωγή των ευρύτερων επιστημονικών 
του στόχων και την ανταποδοτικότητα στην κοινωνία. 

9. Τη διάδοση και προβολή των αντίστοιχων μεθοδο¬ 
λογιών στην επιστημονική κοινότητα. 


10.Την παροχή υπηρεσιών κατά τα προβλεπόμενα στο 
π.δ. 159/1984 (Α' 53): «Προϋποθέσεις παροχής υπηρε¬ 
σιών από τα πανεπιστημιακά εργαστήρια σε ιδιώτες και 
κάθε νομικής μορφής οργανισμούς». 

Άρθρο 3 

Προσωπικό 

Το εργαστήριο στελεχώνεται από: 

1. από Καθηγητές και Λέκτορες του Τμήματος Στατι¬ 
στικής της Σχολής Επιστημών και Τεχνολογίας της Πλη- 
ροφορίαςτου Οικονομικού Πανεπιστημίου Αθηνών των 
οποίων το γνωστικό αντικείμενο της θέσης που κατέχουν 
ή τα ερευνητικά τους ενδιαφέροντα εμπίπτουν στα δι¬ 
δακτικά και ερευνητικά αντικείμενα του εργαστηρίου. 

2. από μέλη Ειδικού Προσωπικού (ΕΔΙΠ, ΕΤΕΠ), καθώς 
και 

3. από μέλη του λοιπού επιστημονικού και διοικητικού 
προσωπικού που τοποθετούνται στο εργαστήριο σύμ¬ 
φωνα με τις ισχύουσες διατάξεις. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από Καθηγητή (σύμφω¬ 
να με το άρθρο 2 στοιχ. (ι) του ν. 4009/2011, (ΑΊ 95) του 
Τμήματος Στατιστικής της Σχολής Επιστημών και Τεχνο¬ 
λογίας της Πληροφορίας του Οικονομικού Πανεπιστημί¬ 
ου Αθηνών που ορίζεται με τη διαδικασία του άρθρου 28 
παρ. 22 του ν. 2083/1992, (Α' 159), όπως συμπληρώθηκε 
με την παρ. 5 του άρθρου 12 του ν. 3685/2008, σε συν¬ 
δυασμό με τις διατάξεις της παρ. 5α του άρθρου 80 του 
ν. 4009/2011, (Α' 195) και τις κείμενες διατάξεις όπως 
εκάστοτε ισχύουν. 

2. Ο Διευθυντής του εργαστηρίου ασκεί τις αρμοδιό¬ 
τητες που ορίζονται στο άρθρο 7 του ν. 1268/1982 σε 
συνδυασμό με τις διατάξεις της παρ. 5α του άρθρου 80 
του ν. 4009/2011 (Α' 195) όπως ισχύουν, μεταξύ των 
οποίων περιλαμβάνονται: 

α) ο συντονισμός του διδακτικού (προπτυχιακού - με¬ 
ταπτυχιακού) και ερευνητικού έργου του εργαστηρίου, 
β) η κατάρτιση και η υποβολή στη Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για την τήρησή του, 
γ) η μέριμνα για τη στελέχωση, με το αναγκαίο προ¬ 
σωπικό, την οικονομική διαχείριση των πάσης φύσεως 
εσόδων και εξόδων του εργαστηρίου και την κατανομή 
των χώρων του εργαστηρίου, 
δ) η εισήγηση στη Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό, 

ε) η υπογραφή κάθεεξερχόμενου εγγράφου και γενικά 
η ευθύνη για την ομαλή και απρόσκοπτη λειτουργία του 
εργαστηρίου, 

στ) η εκπροσώπηση του εργαστηρίου στα αρμόδια 
όργανα του Πανεπιστημίου, 
ζ) η σύνταξη του ετήσιου και τριετούς απολογισμού 
και προϋπολογισμού του εργαστηρίου τους οποίους 
υποβάλλει στο Τμήμα, 

η) ο ορισμός ως αναπληρωτή του ενός από τα μέλη 
του εργαστηρίου σε περίπτωση κωλύματος και 

θ) η εττοτττεία του προσωπικού που έχει τοποθετηθεί 
στο εργαστήριο. 

Άρθρο 5 

Κανόνες Λειτουργίας 

1 .Το εργαστήριο λειτουργεί κατά τις εργάσιμες ημέρες 
και ώρες καθόλη τη διάρκεια του έτους ανάλογα με τις 
ανάγκες εργασιών του και σύμφωνα με τον κανονισμό 
του Οικονομικού Πανεπιστημίου Αθηνών. Το ωράριο 
εργασίας του προσωπικού είναι αυτό που προβλέπεται 
για κάθε κατηγορία στον Κανονισμό Λειτουργίας του 
Οικονομικού Πανεπιστημίου Αθηνών. Το εργαστήριο 
λειτουργεί σε χώρους που του έχουν παραχωρηθεί από 
το Πανεπιστήμιο για την εγκατάσταση των οργάνων και 
του λοιπού τεχνικού εξοπλισμού που απαιτούνται για την 
άσκηση του έργου του. Στο χώρο εγκατάστασης τοπο¬ 
θετείται πινακίδα με τον τίτλο του εργαστηρίου και τα 
στοιχεία του Διευθυντή. 

2.0 Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικών προγραμμάτων ή άλλων έργων και καθορί¬ 
ζει την προτεραιότητα στη χρήση οργάνων και χώρων, 
σε περίπτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρήση οργάνων και υλικών 
που ανήκουν σ' αυτό, την παραμονή των εργαζομένων 
(προσωπικού, φοιτητών, επισκεπτών), στους χώρους 
όπου τηρούνται ειδικοί κανόνες ασφάλειας που απο¬ 
σκοπούν στην προφύλαξη της υγείας και αρτιμέλειας 
των εργαζομένων, καθώς και την προστασία των οργά¬ 
νων και εγκαταστάσεων του εργαστηρίου από βλάβες. 

4. Η χρήση ειδικών οργάνων του εργαστηρίου επιτρέ¬ 
πεται μόνο στο προσωπικό του ή σε άλλους ερευνητές, 
που έχουν ειδική επί των οργάνων αυτών εκπαίδευση και 
εξουσιοδότηση από το Διευθυντή αυτού. Κινητά όργα¬ 
να και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρήση τους, στην κα¬ 
τάσταση που είχαν παραδοθεί. 

5. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
εργαστηρίου, όπως αυτά προσδιορίζονται στο άρθρο 1 
της παρούσης, η πρόσληψη διενεργείται κατόπιν ειση- 
γήσεως του Διευθυντή του εργαστηρίου στα αρμόδια 
όργανα του Τμήματος και του Πανεπιστημίου. 

6.0 Διευθυντής μεριμνά για την εφαρμογή των κανό¬ 
νων που προβλέπουν ο Οργανισμός και ο Εσωτερικός 
Κανονισμός του Ιδρύματος για τα εργαστήρια. 

Άρθρο 6 

Εγκαταστάσεις Εργαστηρίου 

Οι χώροι που διατίθενται προς χρήση από το εργα¬ 
στήριο παραχωρούνται με πράξη Πρύτανη στην οποία 
ορίζεται το χρονικό διάστημα ισχύς της. 

Άρθρο 7 

Πόροι του Εργαστηρίου 

Τα έσοδα του εργαστηρίου προέρχονται αποκλειστι¬ 
κά από ίδιους πόρους και δεν βαρύνουν τον προϋπο¬ 


λογισμό του ιδρύματος σύμφωνα με το άρθρο 60 του 
ν. 4386/2016, (Α' 83) και οι οποίοι προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με το 
π.δ. 159/1984, (Α' 53). 

4. Τις πιστώσεις που ενδέχεται να διαθέσει το Τμήμα 
Στατιστικής της Σχολής Επιστημών και Τεχνολογίας της 
Πληροφορίας του Ο.Π.Α. από ιδίους πόρους, σύμφωνα 
με τις κείμενες διατάξεις. 

5. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

6. Τις κληρονομιές, τις δωρεές και τις κληροδοσίες που 
καταλείπονται στο Οικονομικό Πανεπιστήμιο Αθηνών 
για τους σκοπούς του. 

7. Συνέδρια και εκπαιδευτικά σεμινάρια και πιστοποι¬ 
ήσεις. 

8. Εκπαιδευτικές ή ερευνητικές ή δραστηριότητες 
κατάρτισης στις οποίες συμμετέχει το εργαστήριο και 
οι οποίες προβλέπουν αποζημίωση για τις δράσεις του 
εργαστηρίου. 

9. Έσοδα από πληθοποριστική χρηματοδότηση 
(ςΓοννάίυηάίπς) επιστημονικής έρευνας καθώς και εν 
γένει επιστημονικών προϊόντων και υπηρεσιών σύμφω¬ 
να με την κείμενη νομοθεσία. 

10. Κάθε άλλη νόμιμη πηγή. 

Άρθρο 8 

Τηρούμενα βιβλία 

1. Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

α) Πρωτόκολλο εισερχομένων και εξερχόμενων εγ¬ 
γράφων, 

β) Βιβλίο περιουσιακών στοιχείων, 

γ) Φάκελος οικονομικών στοιχείων κάθε έτους, 

δ) Κατάλογος επιστημονικών βιβλίων, περιοδικών και 
οργάνων, 

ε) Αρχείο ερευνητικών προγραμμάτων. 

2. Με απόφαση του Διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ειδι¬ 
κές διατάξεις ή κρίνεται απαραίτητο για τη λειτουργία 
του εργαστηρίου. Τα βιβλία μπορούν να τηρούνται με 
κάθε νόμιμο τρόπο. 

Άρθρο 9 

Τίτλος - Σφραγίδα - Λογότυπο 

1.0 τίτλος του εργαστηρίου είναι: «Εργαστήριο Στατι¬ 
στικής Μεθοδολογίας», (Τίτλος στα αγγλικά: Ι_36οι·3ΐοι·γ 
οί 5ΐ3ΐί5ΐίθ3ΐ ΜθΐΓιοάοΙοςγ) και αναγράφεται σε κάθε 
έντυπό του, μαζί με το λογότυπό του. Ο τίτλος αυτός 
καθώς και τα στοιχεία του Διευθυντή του εργαστηρίου 
αναγράφονται στους χώρους του Τμήματος που είναι 
εγκατεστημένο το εργαστήριο. 

2. Το λογότυπο του εργαστηρίου ακολουθεί τα πρό¬ 
τυπα της νέας οπτικής ταυτότητας του Ο.Π.Α. και της 
Σχολής Επιστημών και Τεχνολογίας της Πληροφορίας. 

3. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του Τμήματος με την προ¬ 
σθήκη του τίτλου του καθώς και του λογότυπου. 

4. Ανάλογη σφραγίδα με τα στοιχεία στην αγγλική 
γλώσσα χρησιμοποιεί το εργαστήριο για την ξενόγλωσ¬ 
ση αλληλογραφία του. 

Άρθρο 10 
Έναρξη ισχύος 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Από τη δημοσίευση του παρόντος στην Εφημερίδα 
της Κυβερνήσεως καταργείται η 78030/Β1722.12.2003, 


(Β' 2000/31.12.2003), απόφαση κατά το μέρος που αφο¬ 
ρά στον Εσωτερικό Κανονισμό Λειτουργίας του εργαστη¬ 
ρίου με τίτλο: «Εργαστήριο Εφαρμογών Πιθανοτήτων 
και Στατιστικής σε Πολύπλοκα Συστήματα: Οικονομίας, 
Ασφάλισης καιΤεχνολογίας»στοΤμήμαΣτατιστικήςτου 
Οικονομικού Πανεπιστημίου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2017 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 

